open-index/open-wikipedia-markdown huggingface dataset:
Shima Sakon

, taler kaloktah dados Shima Tomoyuki miwah Shima Katsutake, inggih punika samurai Jepang ring panguntat masa Sengoku. Parabné inggih punika  (Shima Nampék ring Kiwa). Ishida Mitsunari.

## Pustaka
Anguidae

**Anguidae** nganutin kulawarga kadal sané ageng miwah maendahan sané mawit saking belahan bumi kaja. Puniki madaging 9 genera miwah 89 spesies sané kantun wénten. Karakteristik sané katah saking kelompok puniki minakadi lengkungan supratemporal sané sayan rered, striasi ring muka medial mahkota untu, osteoderma, miwah lipatan lateral ring kulit katahan taksa. Kelompok puniki kakepah dados kalih subfamili sane maurip, Anguinae sane nenten *madue batis*, sane madaging *cacing alon lan kadal kaca*, sane lianan, kapanggihin ring lintas belahan bumi Utara, lan Gerrhonotinae, sane madaging *kadal buaya*, asli saking Amerika Utara lan Tengah. Kulawarga Diploglossidae (sane madaging ular galli) taler sadurungnyane ngranjing.

## Pustaka
Fukushima Masanori

inggih punika satunggil *[[daimyō]]* Jepang ring ungkur masa Sengoku ngantos pamahbah masa Edo lan ngamong dados panguasa Domain Hiroshima. Satunggil punggawa Toyotomi Hideyoshi, ida matempur ring Patempuran Shizugatake duk warsa 1583 lan digelis kaloktah dados silih sinunggil saking Pitu Tumbak Shizugatake, sinarengan Katō Kiyomasa miwah liyanan.

## Pustaka
Hirano Nagayasu

inggih punika satunggil samurai punggaw panglima perang Jepang Toyotomi Hideyoshi selami masa Azuchi-Momoyama duk abad ka-17.
Ida kaloktah dados silih sinunggil saking "Pitu Tumbak Shizugatake". Gelar punika kaicénin sesampun Patempuran Shizugatake duk warsa 1583, santukan kabinawa ring rana, Nagayasu kaloktah dados silih sinunggil *shichi-hon-yari* (七本槍). Kapitu jadma niki rumasuk ri antara jénderal-jénderal Hideyoshi sané pinih kapercaya. Santukan préstasiné ring patempuran nika, ida kaicénin wewehan 3.000 koku.

Ring warsa 1600, ida matempur sinarengan "Tentara Kangin" Tokugawa Ieyasu ring Patempuran Sekigahara.  Daweg warsa 1614, ida magingsir sisi malih, nunas antuk ngayah ring sor klan Toyotomi daweg Pangepungan Osaka, sakémanten batasina. Pamuputné Nagayasu manados *[[hatamoto]]*, sané ngayahin Kashogunan Tokugawa ring masa Edo.

## Pustaka
Akashi Takenori

inggih punika satunggil samurai Jepang saking masa Azuchi-Momoyama ngantos pangawit masa Edo. Taler kauningin dados **Teruzumi**, **Zentō**, utawi **Naritoyo**. Punggawa saking Ukita Naoie, daimyō utama Propinsi Bizen. Taler kaloktah sareng gelar puriné, .

Takenori taler matugas dados ahli strategi ring sor putran Naoie, Ukita Hideie. Daweg Pertempuran Sekigahara, ida matempur sareng gagah bani pantaraning Fukushima Masanori. Sesampun klan Ukita kauwugang ring Patempuran Sekigahara, Takenori meneng ring Akizuki.

Daweg Pangepungan Osaka, Akashi ngerajing Kastil Osaka lan mayuda ngelawan Tokugawa Ieyasu ngantos menit untat. Ibuné, Monica, nyarengin nuju Osaka, lan makarya dados perawat selami pangepungan. Sesampun kastil runtuh, Takenori mawali minggat. Ida ten naenin ulah pati santukan agama Kristené. Yadiastun kaboros olih bala yuda Tokugawa Ieyasu, ida nénten kaejuk; kawéntenané sesampun patempuran nénten kapanggihin.

## Pustaka
Iguana laut

**Iguana laut** (*Amblyrhynchus cristatus*), utawi **iguana laut Galápagos**, inggih punika soroh iguana sane wantah kapanggihin ring Kepulauan Galápagos (Ekuador). Unik ring pantaraning kadal modern, inggih punika reptil laut sane madue kemampuan ngarereh ajengan ring segara antuk ganggang, sane ngawangun meh-mehan makasami ajengannyane. Iguana laut inggih punika kadal sane kantun wenten sane ngambil galah ring lingkungan laut. Jantan sane ageng prasida nyelem mangda prasida ngerereh sumber pangan puniki, nanging istri lan jantan sane alitan ngamah rikala pasang surut ring zona antar pasang surut. Ipun utamanyane maurip ring koloni ring pasisi batuan ring dija ipun masiram sesampun ngrauhin toya sane relatif dingin utawi zona antar pasang surut, nanging taler prasida kacingak ring rawa-rawa, rawa-rawa bakau lan pasih. Jantan sané ageng prasida mikukuhin genahnyané ring galah sané cendet, sakéwanten jantan sané alitan madué tata cara mapanak tiosan. Sesampune nganten, istri punika ngaduk bolong sarang ring tanah genah ipun mataluh, ninggalin taluhnyane mangda mataluh padidi makudang-kudang sasih salanturnyane.

## Pustaka
Katagiri Katsumoto

inggih punika satunggil panglima perang Jepang (*[[daimyō]]*) saking Ibaraki, daweg masa Azuchi–Momoyama ngantos pamahbah masa Edo. 
Ring masa yowanané ida kaloktah dados silih sinunggil saking Pitu Tumbak Shizugatake, selami Patempuran Shizugatake duk sasih Méi 1583.

## Pustaka
Kato Kiyomasa

inggih punika satunggil *[[daimyō]]* Jepang saking masa Azuchi–Momoyama lan Edo. Gelar puriné inggih punika . Parab anomné inggih punika "Yashamaru", lan parab ajengné punika "Toranosuke". Ida inggih punika silih sinunggil saking Pitu Tumbak Shizugatake druén Hideyoshi.

## Pustaka

## Pranala jaba

Samurai Archives
Katō Yoshiaki

inggih punika satunggil *[[daimyō]]* Jepang duk ungkur masa Sengoku ngantos pamahbah masa Edo; ida ngamong dados panguasa Domain Aizu.

Dados punggawa Toyotomi Hideyoshi, Katō matempur ring Patempuran Shizugatake duk warsa 1583 lan digelis kaloktah dados silih sinunggil *shichi-hon-yari* (七本槍), or Pitu Tumbak Shizugatake. Ida taler silih sinunggil saking pitu jelénderal Hideyoshi sané pinih kapercaya lan mapengalaman. Ida taler nyarengin ring patempuran segara ring Pangepungan Shimoda ring Kampanye Odawara (1590) saha matempur ring selantang pasisi samenanjung Koréa Kelod selami Perang kapertama lan kaping kalih Kampanye Koréa.

## Pustaka
Wakisaka Yasuharu

**** (1554 &ndash; 26 Séptémber 1626), taler mawasta **Wakizaka Yasuharu**, inggih punik satunggil *[[daimyō]]* (panguasa feodal) saking Nusa Awaji sané matempur ring sor makudang panglima perang selami masa Sengoku Jepang.

## Pustaka
Kobayakawa Hideaki

(1577&nbsp;– December 1, 1602) inggih punika putra kalima saking Kinoshita Iesada lan ponakan saking Toyotomi Hideyoshi. Ida ngamolihang pangkat *Saemon no Kami* (左衛門督) utawi ring Cina *Shikkingo* (執金吾) ring genpuku lan ngamong gelar istana *[[Chūnagon]]* (中納言), Hideaki taler maparab *Kingo Chūnagon* (金吾中納言).

## Pustaka
Ukita Hideie

inggih punika satunggil Samurai Jepang miwah *[[daimyō]]* saking Bizen miwah Propinsi Mimasaka (mangkin Préféktur Okayama), miwah silih sinunggil Lima Déwan Panglingsir sané katunjuk olih Toyotomi Hideyoshi. Ipun putran Ukita Naoie, ida marabian sareng Gōhime, putri saking Maeda Toshiie.  Sesampun maperang ngelawan Tokugawa Ieyasu ring Patempuran Sekigahara, ida kaselong nuju penjara nusa Hachijō-jima lan padem irika.

## Pustaka
Oda Nagamasu

inggih punika satunggil daimyō Jepang lan semeton saking Oda Nobunaga sané urip saking ungkur masa Sengoku ngantos pamahbah masa Edo. Taler kaloktah dados   utawi , lingkungan Tokyo Yūrakuchō kaadanin manut wastané. Nagamasu ngeranjing Kristen daweg warsa 1588 lan ngambil wastan baptis John.

## Pustaka
Dendrobatidae

**Dendrobatidae** inggih punika kulawarga saking katak amfibi. Makudang-kudang anggota kulawarga punika silih tunggil buron sané pinih beracun ring jagaté, minakadi spésiés *[[Phyllobates terribilis]]*. Anggota kulawarga madué warna sané galang sané nyihnayang keracunannyané. Ipun beracun santukan ipun ngamah soroh serangga sane sampun katentuang, sane ngawinang Dendrobatidae ngasilang racun batrachotoxin. Sawireh, yening katak saking kulawarga puniki kasimpen ring tawanan utawi aksesnyané ngajeng serangga sané madaging batrachotoxin kablokir, Dendrobatidae pacang jangkep wusan nénten beracun.

## Pustaka
Paraceratherium

**Paraceratherium** inggih punika soroh warak sané sampun punah ring kulawarga Hyracodontidae, silih sinunggil mamalia darat sané pinih ageng sane naenin maurip. Punika maurip salami pangawit miwah panguntat Oligosen (34-23 yuta warsa sané sampun lintang). Sisa-sisannyané sampun kapanggihin ring sajebag Éurasia ngawit saking Cina ngantos Balkan.

## Pustaka
Kanamori Nagachika

inggih punika samurai Jepang sane maurip saking masa Sengoku ngantos pangawit masa Edo. Ida wantah panglingsir kapertama saking klan Kanamori miwah ngayah dados punggawa Saito, Oda, Toyotomi, miwah Tokugawa. Raris ring kahuripané, ida taler dados *[[daimyō]]*.

## Pustaka
Yamauchi Kazutoyo

****, taler kaucapang **Yamanouchi** (1545/1546? &ndash; 1 Nopémber 1605), inggih punika punggawa Oda Nobunaga lan salanturné Toyotomi Hideyoshi. Ajiné Yamauchi Moritoyo inggih punika warih saking Fujiwara no Hidesato, sang sané ngamong klan Oda Iwakura (sané nglawan Oda Nobunaga) lan ngadruén kastil Kuroda ring Propinsi Owari daweg panguntat masa Sengoku Jepang. Ida kasub pinaka rabi saking Yamauchi Chiyo.

## Pustaka
Ikeda Terumasa

inggih punika satunggil *[[daimyō]]* Jepang daweg pamahbah masa Edo. Gelar puriné inggih punika *[[Kokushi (jabatan)|Musashi no Kami]]*. Terumasa taler kaloktah sareng parab *saigoku no shōgun*, utawi, "*Shōgun* saking Jepang Kauh". Terumasa matempur ring akéh patempuran ring ungkur masa Azuchi–Momoyama, lan santukan ayahané ring Patempuran Sekigahara, ida kaicain satunggil wawidangan ring Himeji. Parab anomné inggih punika Araokojimaru (荒尾古新丸). Ida putran Ikeda Tsuneoki miwah sameton saking Ikeda Sen.

## Pustaka
Tōdō Takatora

inggih punika satunggil *[[daimyō]]* Jepang saking klan Tōdō daweg masa Azuchi–Momoyama ngantos Edo. Ida bangkit saking asal-usul sané sadarana dados satunggil ashigaru (bala yuda infanteri ingan) nganti dados satunggil *[[daimyō]]*.

Ring sajeroning uripné ida ngalih gustin feodalné ping pitu tur makarya majeng ring dasa diri, nanging pamuputné ida nyinahang kasatyan majeng ring Tokugawa Ieyasu, sané dados gustinné sané kaping untat. 

Tōdō Takatora kasub santukan kautaman ring rancangan kastil. Ida kabaosang sampun nyarengin ngwangun kastil sané akéhné kalih dasa bénténg, sajeroning Kastil Edo, Kastil Wakayama, Kastil Uwajima, Kastil Imabari, Kastil Iga Ueno lan Kastil Sasayama.

Kabaosang ring cakepan babad, Tōdō Takatora inggih punika anak lanang sané ageng tur tegehné sawatara 190 cm. Risampuné ida padem, catetan lelitihan maosang yéning ragan Takatora katekepin antuk tatu miwah lad perang, miwah makudang-kudang jerijiné sampun kagetep miwah nénten madué kuku.

## Pustaka
Creodonta

**Creodonta** inggih punika kelompok mamalia sané sampun punah. Creodonta inggih punika buron sané pinih utama ring masa Eosen (55-35 yuta warsa sané sampun lintang). Yadiastun mesib ring Carnivora modern, mangkin kaprecaya yéning kreodont nénten ja Carnivora, sakéwanten madué leluhur sané pateh ring masa Kapur, nénten nyisaang sentana ring pantaraning mamalia modern. Pabinayan utama saking predator modern inggih punika struktur rahang sané matiosan, sané ngawinang ipun kirang mamargi: kreodon prasida ngugut mangsanyané, sakéwanten nénten prasida ngugut. Otak kreodon taler kirang nglimbak yéning saihang sareng otak Carnivora.

## Pustaka
Ankokuji Ekei

inggih punika satumggil biksu militér lan warih klan Takeda saking propinsi Aki. Ida ngayahin Klan Mōri lan pungkuran Klan Toyotomi.
Ōtani Yoshitsugu

inggih punika satunggil samurai Jepang saking masa Sengoku ngantos masa Azuchi-Momoyama. Ida taler kaloktah sareng gelar puriné *Asistén Menteri Kahakiman Anom* utawi . Ida embas duk warsa 1558 saking satunggil bapak sané kanikayang dados punggawa Ōtomo Sōrin utawi Rokkaku Yoshikata. Ida manados silih sinunggil punggawa Toyotomi Hideyoshi. Ida ngamiletin Perang Toyotomi minakadi Kampanye Odawara lan Kampanye Koréa.
Chōsokabe Morichika

inggih punika samurai Jepang saking masa Azuchi-Momoyama ngantos pangawit masa Edo. Napi malih dados panguasa Propinsi Tosa, tanah-tanahné kacabut olih Tokugawa Ieyasu sesampun Patempuran Sekigahara. Wastan anomné inggih punika "*Sen'yumaru*" (千熊丸).

## Pustaka
Mōri Hidemoto

inggih punika punggawa senior klan Toyotomi ring sajebag masa Sengoku sané kaping untat saking Jepang feodal.
Hidemoto inggih punika putra sané pinih duur saking Mōri Motokiyo lan pangawitné ngawit ngayah ring sor Toyotomi pinaka komandan militér ring sor misanné Terumoto, manggala klan Mōri.
Brontotheriidae

**Brontotheriidae** inggih punika kulawarga mamalia sane sampun punah sane ngranjing ring ordo Perissodactyla, ordo sane ngranjing jaran, warak lan tapir. Sekadi dangkal, ipun kanten sakadi badak antuk makudang-kudang tanduk irung sané matulang sané sedek nglimbak, miwah wantah makudang-kudang mamalia sané kapertama sané sampun nglimbakang ukuran awak sané ageng kantos makudang-kudang ton. Ipun maurip sawatara 56-34 yuta warsa sané sampun lintang, kantos nampek pisan ring masa Eosen. Brontotheres madué distribusi Holarctic, sajabaning Eropa Kauh: ipun ngranjing ka Amerika Utara, Asia, miwah Eropa Kangin.

## Pustaka
Toyotomi Hidetsugu

inggih punika satunggil  ring masa Sengoku saking Jepang. Ida wantah kaponakan miwah punggawa Toyotomi Hideyoshi, pamasiki miwah panguasa Jepang saking warsa 1590 ngantos 1598. Yadiastun dados anak kelih sané pinih nampek saking Hideyoshi, sameton lanang, Hidetsugu katuduh ngamargiang kakejaman miwah mautsaha ngamargiang kudeta sesampun embasné raréné Hideyoshi, lan ipun ngameréntahang ida ngambil *[[seppuku]]*. Makasami kulawarga Hidetsugu, rumasuk raré, taler kalaksanayang eksekusi manut prentah Hideyoshi. Pademné miwah kulawargané ngawinang gelis bubar otoritas Toyotomi risampuné Hideyoshi padem tigang warsa salanturné.

## Pustaka
Mesonychia

**Mesonychia** ("cakar tengah") inggih punika takson sané sampun punah saking buron berkuku karnivora sané alit kantos ageng sané mapaiketan sareng artiodaktil. Mesonychian kapertama medal ring pangawit Paleosen, raris sayan rered ring panguntat Eosen, raris padem makasami ri tatkala genus sané kaping untat, *Mongolestes*, punah ring pangawit Oligosen. Ring Asia, catetan sejarah ipun nyihnayang ipun sayan ageng miwah sayan predator saking galah ka galah, raris magingsir nuju gaya hidup sane ngambil tulang sadurung kelompok punika punah.

Mesonychian minab mawit saking Cina, irika mesonichian pinih primitif, *Yantanglestes*, kaloktah saking pangawit Paleosen. Ipun taler pinih maendahan ring Asia, irika ipun kapanggihin ring makasami fauna Paleosen utama.

## Pustaka
Sakai Tadatsugu

inggih punika silih sinunggil komandan militér pinih kasenengin lan pinih suksés sané ngayahin Tokugawa Ieyasu ring panguntat masa Sengoku. 

Matugas dados jénderal mapangkat pinih tegeh ring klan Tokugawa sinarengan Ishikawa Kazumasa, Tadatsugu taler kaanggep dados silih sinunggil Papat Raja Swargan saking Tokugawa (*Tokugawa-Shitennō*), sinarengan Honda Tadakatsu, Ii Naomasa, miwah Sakakibara Yasumasa. Ida taler rumasuk ring panggambaran budaya liyanan dados silih sinunggil 16 jénderal déwa Tokugawa (Tokugawa jūrokushinshō). His official title was Sakai *Saemon-no-jo* Tadatsugu.

Sakai Tadatsugu taler kaduga sareng ring konspirasi sané ngaranayang pademné Matsudaira Nobuyasu sareng rabiné Lady Tsukiyama miwah putrané.

## Pustaka
Patempuran Shizugatake

The  kalaksanayang salami masa Sengoku saking Jepang pantaraning Toyotomi Hideyoshi (lantas Hashiba Hideyoshi] lan Shibata Katsuie ring Shizugatake, Propinsi Ōmi salami kalih rahina ngawit ring tanggal Tenshō 11 (pateh sareng 10-11 Juni 1583 ring kalénder Gregorian).  Katsuie ngadukung klaim Oda Nobutaka pinaka pangelantur Oda Nobunaga ring sengketa suksési ring sajeroning klan Oda sané mawiguna majeng ring Hideyoshi.

Katsuie lan Sakuma Morimasa nyerang kastil-kastil sané satya majeng sareng Hideyoshi ring Shizugatake, ngaonang Nakagawa Kiyohide, nanging pangepungan sané lianan olih Toshiie lan Kazumasu kagentosin. Katsuie mrentahang Sakuma mangda makirig nanging nénten kauratiang, lan Hideyoshi ngamargiang serangan walik sané ngawinang Sakuma ngrusak lan maksa ida makirig. Hideyoshi nguber Sakuma miwah prasida ngepung Kastil Kitanosho sané ngawinang ulah patiné Katsuie miwah Oichi.

Patempuran Shizugatake ngicénin Hideyoshi ngukuhang genahné pinaka pangelantur Oda Nobunaga, miwah pinaka silih tunggil tantangan sané kaping untat ring pamréntahané sareng Patempuran Komaki miwah Nagakute duk warsa 1584. George Sansom maosang indik Patempuran Shizugatake "mangda kasengguh pinaka silih tunggil payudan sané mabuat pisan ring lelintihan Jepang.""
Gorgonopsia

**Gorgonopsia** (saking Gorgon Yunani, buron mitologis, miwah *óps* 'aspek') inggih punika clade therapsida sané sampun punah saking Permian Tengah ngantos Permian Atas, kirang langkung pantaraning 270 miwah 252 yuta warsa sané sampun lintang. Ipun kacihnayang antuk tengkorak sane dawa lan cupit, taler untu anjing sane memanjang ring baduur lan kadang-kadang ring sor lan gigi insisi sane minab kaanggen pinaka sanjata sane ngetepang lan nusuk. Untu postcanine umumnyane kirang utawi nenten wenten. Antuk maboros mangsa sané ageng, ipun minab ngawigunayang taktik gigitan miwah mundur, nyerang miwah ngambil gigitan sané ngawinang lemet saking sasaran, miwah nginutin ring jarak sané aman sadurung tatunyané telas, rikala punika gorgonopsian pacang ngerebut buron punika miwah ngaturang gigitan sané prasida ngamademang. Ipun lakar madue nganga sane kalintang, manawi lewih saking 90 ̊, tanpa musti ngebukak engsel rahang.

## Pustaka
Kasuya Takenori

inggih punika satunggil samurai Jepang saking masa Azuchi-Momoyama, sané ngayahin klan Toyotomi. Ida putran kaping kalih Kasuya Tadayasu, satunggil punggawa klan Bessho ring Propinsi Harima. Ida ngambel gelar **Naizen no Kami** (内膳正). 

Sesampune kampanye Chūgoku, Takenori dados punggawa Toyotomi Hideyoshi santukan rekomendasi Kuroda Kanbei. Ring warsa 1583, Takenori kasub santukan pertempurané ring rana Shizugatake, ring dija ida kaloktah dados silih sinunggil Pitu Tumbak Shizugatake, miwah antuk pabinayan nika ida kaicénin 3,000 *koku* saking Hideyoshi. Taler matugas ring Kampanye Koréa, lan salanturné kaicénin Kastil Kakogawa ring Propinsi Harima.

Ring warsa 1600, ring Patempuran Sekigahara, ida wantah asiki saking "Pitu Tombak" sané nyarengin tentara "Kauh" Ishida Mitsunari, miwah sareng nyerang Bénténg Fushimi. Rikala padruéné kasita sesampun payudan, kulawargané salanturné kalugra kaicénin 500 *koku*, lan kaicén status hatamoto ngayah ring sor kulawarga Tokugawa.

Yadiastun wénten akidik pangulihan kasugihan kulawargané, digelis sesampun sédané Takenori, warih Kasuya camput.

## Pustaka
Stadion Loftus Versfeld

**Stadion Loftus Versfeld** inggih punika stadion sané magenah ring suburban Pretoria, kota Pretoria ring propinsi Gauteng Afrika Kelod, sané kadruénang olih Uni Rugbi Blue Bulls.. Stadion niki prasida nampung 51.762 pamiarsa.

Daweg sasih Juni 2010, stadion niki manados tuan umah laga pambukaan lan siki laga babak 16 ageng Piala Jagat FIFA 2010. Stadion niki magenah ring kategehan 1.350m ring duur pamukaan segara.
Candi Arjuna

**Candi Arjuna** inggih punika silih tunggil wangunan candi Hindu sané magenah ring Dataran Tinggi Diéng, Kabupatén Banjarnegara, Jawa Tengah, Indonésia. Candi puniki kapercaya dados candi pinih tua tur kawangun ring abad 8 Maséhi olih Dinasti Sanjaya saking Mataram Kuno. Ring kompléks puniki wénten Candi Semar, Candi Srikandi, Candi Puntadéwa, miwah Candi Sembrada. Candi Arjuna magenah ring kaja saking pupulan candi ring kompléks punika. Lianan saking punika, Candi Semar pinaka silih tunggul candi perwara utawi sane nyangkepin saking Candi Arjuna. Makakalih wangunan punika saling mearep-arepan. Para krama irika ngicénin wastan candi nganggén wastan pewayangan Mahabarata.

## Galeri

Berkas:Candi Semar and Candi Arjuna.jpg | Kesatuan Candi Arjuna dan Candi Semar.
Berkas:Candi Arjuna front view.jpg | Tampak depan.
Berkas:Candi Arjuna close up.jpg | Relung di sisi utara dengan cerat di bagian bawah.
Berkas:Dieng inscription 20230514 103622.jpg | Prasasti Dieng 731 Saka (809 M), sekarang disimpan di Museum Nasional (no. inv. D.57)


## Pustaka

## Pranala jaba

*  "Kondisi Candi Arjuna Semakin Memprihatinkan" , KOMPAS, 3 Oktober 2005
*  "Candi Arjuna di Dieng Terancam Ambruk", Media Indonesia, 8 Agustus 2005
*  "Konservasi Situs Purbakala Dieng Masih Dilematis", KOMPAS, 8 September 2005
Hen Wlad Fy Nhadau

***Hen Wlad Fy Nhadau (Tanah Ayahku)*** inggih punika gending kebangsaan saking negara Wales. Liriknyane kasurat olih Evan James lan musiknyane kakaryanin olih okannyane James James ring warsa 1856.

## Lirik

## Pustaka

### Cutetan


## Pranala jaba
* .
* .
* .
* .
Amahusu, Nusaniwe, Ambon

**Amahusu** (aksara Bali, ᬅᬫᬳᬸᬲᬸ) inggih punika silih tunggil negeri ring kecamatan Nusaniwe, Ambon, propinsi Maluku, Indonésia.

## Pustaka

### Pranala jaba
*  Kementerian Dalam Negeri Républik Indonésia
*  Badan Pusat Statistik Républik Indonésia
*  Situs Resmi Pamrentahan Propinsi Maluku
*  Badan Pusat Statistik Propinsi Maluku
*  Situs Resmi Pamrentahan Kota Ambon
*  Badan Pusat Statistik Kota Ambon
*cutetan: URL dados kauahin/ilang. Yening URL nenten aktip, ngiring kaapus saking lis.*
Negeri (Maluku)

**Negeri** inggih punika silih sinunggil wawengkon administrasi ring Maluku sane magenah ring sor kecamatan lan kapimpin olih kepala pemerintah negeri sane ngambel gelar Raja (Maluku) (taler kabaos *Upu Latu* utawi *Jou*). Negeri kadasarin antuk pasawitran miwah wawidangan tur kaiket antuk hukum adat. Negeri punika kacihnayang antuk kramannyane sane madue wit asiki, minab asiki leluhur, asiki adat, miwah asiki budaya. Wawidangan negeri sane kabaos pertuanan negeri ngranjing ring wewidangan tanah lan segara panegeri sane kakepah dados *[[Soa (Maluku)|soa]]* utawi wewidangan padruwen bersama.

## Lelintihan
Maluku dumun madue satuan komunitas sane mawasta *"hena"* sane marupa wewidangan sane kagenahin olih makudang-kudang suku, sane kaiusin olih Uli Lima lan Uli Siwa. Makudang-kudang *hena* masikian dados *aman*, satuan teritorial sane mirib sareng desa. Rikala Welanda rauh ring Maluku, hena lan aman punika kauwah dados desa-desa sane sampun sue, sane salanturnyane kagingsirang tedun ka pasisi tur kagentosin antuk negeri. Indike puniki kapercayain pinaka pelaksanaan ngadegang nagari ring Sumatera Barat. Sasampune merdeka, pemerintah Indonesia ngubah negeri dados desa, asapunika ngubah wewenang adat dados wewenang administrasi. Nanging, risampuné kalaksanayang otonomi daérah, Pemerintah Indonésia malih ngangkenin kawentenan negeri ring warsa 2004 sane salanturnyane kaakui pinaka satuan komunitas hukum adat ring warsa 2005 lan warsa-warsa salanturnyane olih Pemerintah Provinsi Maluku kabupaten miwah kota ring Maluku

## Pustaka

### Lis pustaka
* 
*
* 
* 
*
Mantodea

**Mantodea** inggih punika kelompok serangga sané makampid antuk metamorfosis sane nenten jangkep saking ordo super Dictyoptera. Puniki ngranjing 2.550 spésiés modern miwah fosil. Ipun madué penampilan sané khas: ritatkala istirahat, ipun nahan batis arep sané kauwah sané bengkot lan nuju ke arep. Makasami spésiés punika predator sané maboros saking penyergapan serangga alit lan arachnida.

## Рustaka
Coccinellidae

**Coccinellidae** inggih punika kulawarga serangga. Awaknyané cembung tur bunter. Ipun jelas kacingak santukan warnannyané sané galang, inggih punika barak, kuning, putih lan selem, akéhan antuk bintik-bintik selem ring latar belakang sané galang. Rikala kagangguan, Coccinellidae ngamedalang tetesan ''hemolimfa'' jeruk kaustik saking sendi lutut ipuné, punika ngawinang ipun nénten prasida kaajeng ring katahan vertebrata. Coccinellidae lan larvanyane inggih punika predator, ngamah kutu (Aphidoidea) lan serangga alit sané lianan. Kulawarga puniki ngranjing sawatara 8.000 spésiés. Ipun kasebar ring dija-dija sajabaning Antartika lan zona permafrost.

## Pustaka
Acanthodii

**Acanthodii** utawi akantodian inggih punika kelas gnathostomata (ulam berrahang) sané sampun punah. Sané mangkin ipun kasengguh pinaka panyeledihi saking undagan parafiletik saking makudang-kudang garis keturunan ulam basal ngantos Chondrichthyes sané kantun wénten, sané taler kakia, sinar, miwah chimaera sané kantun maurip. Akantodian madué mosaik fitur sané pateh sareng osteiktian (ulam bertulang) miwah kondrichtian (ulam tulang rawan). Sekadi wentuk awak umum, ipun mesib sareng kakia modern, nanging epidermisnyane katutupin antuk trombosit romboid alit sakadi sisik holosteian (gars, sirip busur).

## Pustaka
Stadion Nelson Mandela Bay

**Stadion Nelson Mandela Bay** inggih punika satunggil stadion sépakbola miwah rugbi ring Gqeberha, propinsi Eastern Cape, Afrika Kelod. Stadion niki manados tuan umah laga Piala Jagat FIFA 2010, rumasuk parebutan genah katiga. Niki inggih punika kandang antuk Klub Sépakbola Chippa United lan sadurungné kandang anruk tim rugbi Southern Kings.

Stadion Nelson Mandela Bay sané tegehné lima tingkat, mapabéa R2 miliar (sawatara $159 yuta) kawangun marep Danu North End, ring jantung kota, silih sinunggil saking tiga stadion pasisir sané kawangun antuk manados tuan umah Piala Jagat FIFA 2010. Stadion niki sacara rutin nyelenggara laga rugbi lan sépak bola maskala ageng. Stadion niki taler polih kaanggén dados genah konsér.
Stadion Moses Mabhida

**Stadion Moses Mabhida** inggih punika satunggil stadion sépakbola ring Durban propinsi KwaZulu-Natal, Afrika Kelod, mawasta antuk Musa Mabhida, lad sékrétaris umum Partai Komunis Afrika Kelod. Satunggil stadion multi-guna, punika dados genah makudang-kudang acara, sakadi *bungee jumping*, konser, krikét, sépakbola, latian golf, olahraga motor miwah rugbi.

Stadion niki pinaka silih sinunggil stadion tuan umah Piala Jagat FIFA 2010. Stadion niki madué kapasitas akéhné 55.500 (prasida kajimbarang ngantos 75.000). Stadion niki mandampingan sareng Stadion Kings Park, ring Kings Park Sporting Precinct, lan sirkuit margi raya Durban sané kaanggén antuk Piala Jagat Olahraga Montor A1GP. Rumasuk lembaga olahraga lan stasiun transportasi transmoda.

## Pustaka
Placodermi

**Plakoderma** (saking basa Yunani Kuno πλάξ [*plax*, *plakos*] 'lempeng' miwah δέρμα [*derma*] 'kulit') inggih punika buron vertebrata saking kelas **Placodermi**, kelompok ulam prasejarah sané sampun punah sané kauningin saking fosil Paleozoikum selami masa Devonian miwah Silurian. Rikala endoskeleton ipun katahan tulang rawan, sirah miwah dada ipun katutupin olih pelat lapis baja sané maartikulasi (santukan punika kawastanin), miwah sisan angganyané marupa skala utawi telanjang manut saking spesiesnyané.

## Pustaka
Suaka Segara Nasional Wisconsin Shipwreck Coast

**Taman Segara Nasional Wisconsin Shipwreck Coast** utawi **Taman Segara Nasional Pasih Bangké Kapal Wisconsin** () inggih punika satunggil suaka segara nasional sané kalaksanayang olih Administrasi Kasegaraan lan Atmosfer Nasional (NOAA), lembaga saking Departemén Paadolan Amérika Serikat; NOAA ngatur genah pasaiban sareng Negara Wagian Wisconsin. Puniki magenah ring Danu Michigan ring salantang pasisi Wisconsin. Punika kaadegang ring warsa 2021 pinaka suaka segara nasional ka-15 lan nyaga bangké kapal sané kaanggep wit wasa arkéologi sané mabuat ring nasional.

## Pustaka

## Pranala jaba
* 
* NOAA video "Designation of Wisconsin Shipwreck Coast National Marine Sanctuary" ring YouTube
* NOAA video "Wisconsin Shipwreck Coast National Marine Sanctuary B-roll" ring YouTube
* NBC 26 video "Wisconsin Shipwreck Coast becomes the 15th National Marine Sanctuary" ring YouTube
* NOAA video "Wisconsin Shipwreck Coast National Marine Sanctuary Educators at Sea" ring YouTube
* Discover Wisconsin video "Wisconsin Shipwreck Coast: Diving Into Our Maritime History" ring YouTube
* PBS video "Wisconsin Shipwreck Coast National Marine Sanctuary" (April 27, 2022)
Taman Segara Nasional Fathom Five

**Taman Nasional Segara Fathom Five** () inggih punika Wawengkon Konservasi Segara Nasional ring Celuk Georgian pahan saking Danu Huron, Ontario, Kanada, sané mautsaha nyaga lan nyinahang bangké kapal saha mercusuar, lan nglestariang ekosistem toya tawar. Parks Canada madué rencana pangelolaan ékosistem akuatik lan darat, antuk rencana multi-aksi majeng ring spésiés sané keni resiko, rumasuk spésiés éndemik, kupu-kupu Raja, lelipi pita kangin,
miwah kedis cabak Amérika kangin. Ekosistem patoyan ring taman niki taler manados uratian khusus. Akéh ulam, kerang, amfibi, lan lindung manados sané karereh olih para naturalis ring taman nika. Makéhan satwa liar prasida kacingak olih panyilem scuba miwah snorkeler ring taman niki. Akéhné bangké kapal ngaranayang taman niki manados tatujon nyilem skuba sané kasub, lan tour jukung maaled kaca melayar saking Tobermory sekancan galah, ngapersidayang wisatawan antuk nyingakin bangké kapal tanpa perlu mabelus-belusan.

## Pustaka

## Pranala jaba

*Official site
*Friends of Fathom Five
Taman Segara Saguenay–St. Lawrence

**Taman Segara Saguenay–St. Lawrence** () inggih punika Wawengkon Konservasi Segara Nasional, silih sinunggil saking tiga ring sistem taman nasional Kanada, magenah ring genah Tukad Saguenay matemu sareng Loloan maritim Tukad St. Lawrence. Taman puniki kakelola sinarengan olih Parks Canada (Pameréntah Kanada) lan Sépaq (Pameriméntah Quebec). Puniki wantah taman kapertama ring makasami Kanada sané nyaga palemahan segara murni, lan nglikubin jimbar pamukaan 1,245&nbsp;km2. Wawengkon sané mangkin dados Taman Segara Saguenay-St. Lawrence inggih punika pahan saking klaim tanah First Nation, miwah pasubayan sané kapolihang saking klaim puniki prasida mapanglalah ring parikrama sané kamargiang ring taman punika. Wawengkon sané wénten ring wawidangan taman puniki pinaka pahan sanébmabuat saking lelintihan Kanada, pinaka silih tunggil titik kontak kapertama inggian krama adat miwah Panjelajah Éropa miwah genah embas paadolan bulu antarbenua.

Loloan Maritim St. Lawrence kakawitin ring Fjord Saguenay patemon puniki ngawentuk ékosistem sané mabinayan antuk spésiés ring taman. Spésiés paus mabinayan khususné kakedeng ring pasokan ajeng-ajengan sané sugih kaaduk olih pencampuhan toya puniki. Silih sinunggil spesies puniki inggih punika paus Beluga St. Lawrence, sané éndemik majeng ring Kanada lan spésiés sané ngeranjing keni resiko. Parilaksana sané pinih kasub ring taman niki inggih punika nyingakin paus. Taman puniki ngicénin makudang-kudang galah ring duur lan ring jaba toya mangda para pengunjung prasida nyingakin. Wénten makudang-kudang dampak manusa sané ngancam taman punika minakadi pagentosan iklim, polusi suara, polusi kimia, lan lebian mencar, akéh sané durung jangkep karesepang.

## Pustaka

## Pranala jaba
*Official site of Saguenay&ndash;St. Lawrence Marine Park
*Saguenay&ndash;St. Lawrence Marine Park ring Parks Canada
Kepunahan

**Kepunahan** ring biologi inggih punika pamuputnyané makasami spésiés utawi kelompok organisme ring jagaté. Majeng ring soang-soang spésiés sané maurip, kepunahan nénten prasida katepis, santukan wénten pamargi sané setata prasida ngrusak spésiés sané nénten prasida beradaptasi sareng kahanan sané anyar. Yadiastun makudang-kudang organisme maurip punah nyabran warsa, sané sampun ketah, wantah wénten 5 pamargin kepunahan sané pinih ageng ring sejarah jagaté, sané kasengguh *[[kepunahan massal]]*, sané nglalahin makasami spesies ring jagaté, nénten wantah ring asiki spésiés utawi kelompok. Katahnyané rikala spesies sampun punah, nénten wénten malih individu sané kantun, punika mawinan nénten wénten malih reproduksi utawi prokreasi sané pacang mamargi, sané maartos spésiés sané sampun punah nénten prasida malih maurip. Yadiastun sampun wénten sekadi "de-spesiesisasi" antuk kloning miwah nguwah DNA ring embrio buron sané pinih nampek sareng spesies punah, pikolihnyané, yéning sampun mamargi, nénten pacang dados spésiés punah 100%. Sebaliknyané, punika pacang dados spésiés modern sané pinih nampek ring spesies sané sampun punah, wantah antuk pauwahan genetik sané mesib sareng genetika spésiés sané sampun punah.
Wawengkon Cagar Konservasi Segara Nasional Gwaii Haanas miwah Situs Tetamian Haida

**Cagar Alam Segara Nasional Gwaii Haanas miwah Situs Tetamian Haida** () inggih punika Kawasan Konservasi Segara Nasional druén Kanada. Puniki magenah ring pasisi sisi kelod Haida Gwaii (sadurungné kaloktah dados Kapuloan Ratu Charlotte), 130 kilométer saking daratan British Columbia. Punika langsung nampek sareng Taman Nasional Cagar Palemahan Gwaii Haanas miwah Situs Tetamian Haida. Tingkat pasaiban mabinayan sareng Cagar Budaya Taman Nasional, sakemaon, ngawinang ngawigunayang makudang-kudang wit wasa palemahan ring wewidangan punika antuk lestari. Cagar Alam Wawengkon Konservasi Segara Nasional Gwaii Haanas, sané jimbarné 3.400 kilométer pesagi, pinaka "genah pakan utama". saking paus dengkuk (populasi Pasifik Kalér) sané kasaibin olih ''Species at Risk Act'' (SARA) Kanada.

## Catetan

## Pustaka

## Pranala jaba

*Parks Canada
*Park Search Canadian Parks Locator
Baden-Baden

**Baden-Baden** () inggih punika kota spa ring negara wagian Baden-Württemberg, kelod-kauh Jerman, ring wates kalér-kauh pagunungan Wana Cemeng ring tukad alit Oos saking Rhine, pawatesan sareng Prancis, miwah petang dasa kilométer (selae mil) kaja-kangin Strasbourg, Prancis.

Ring warsa 2021, kota puniki dados pahan saking transnasional Situs Tetamian Jagat UNESCO sané mawasta "Kota Spa Ageng ring Éropa", santukan spa miwah arsitekturné sané kasub sané nyihnayang kasubné kota spa ring Éropa duk abad ka-18 ngantos abad ka-18.


Baden-Baden-vom Friesenberg-20-Neustadt-Merkur-2021-gje.jpg
Baden-Baden-vom Waldhaus Batschari-20-2015-gje.jpg
Baden-Baden-Oos-Bahnhof-02-gje.jpg
Baden-Baden-Friedrichsbad-826-2022-gje.jpg
Baden-Baden-Kurhaus-16-Tulpen-2012-gje.jpg
Baden-Baden-Goldenes Kreuz-12-2022-gje.jpg
Baden-Baden-Fieserbruecke-12-Platane-gje.jpg
Baden-Baden-Kaiserallee-24-Nr 4-Luisenstr-Nr36-2020-gje.jpg
Baden-Baden-Wasserkunst Paradies-94-nach unten-2021-gje.jpg
Baden-Baden-Rotenbachtal-60-Dostojewski-Schnee-2021-gje.jpg


## Pustaka
Wawengkon Konservasi Segara Nasional Lake Superior

**Wawengkon Konservasi Segara Nasional Lake Superior** utawi **Wawengkon Konservasi Segara Nasional Danu Superior** (; ) inggih punika Wawengkon Konservasi Segara Nasional (NMCA) ring pasisi kalér Danu Superior ring Ontario, miwah pinaka unit saking sistem taman nasional. Kaadegang duk tanggal 1 Séptémber 2015, niki inggih punika wawengkon pasaiban segara toya tawar pinih ageng ring jagat.

Wawengkon konservasi ngajimbar  nuju kangin saking Celuk Thunder, from Ponjok Thunder ring kauh, ring muncuk Taman Propinsi Sleeping Giant, nuju Bottle Point ring sisi kangin, miwah ngabentang ring kelod nuju pawatesan Kanada-AS, mapaiketan sareng Taman Nasional Isle Royale. Tukad Nipigon miwah Danu Nipigon magenah ring sisi kalér.

## Pustaka

## Pranala jaba
*Lake Superior National Marine Conservation Area at Parks Canada
Temnospondyli

**Temnospondyli** (saking basa Yunani τέμνειν, *temnein* 'anggén ngetep' miwah σπόνδυλος, *spondilos* 'tulang belakang') utawi temnospondils inggih punika makudang-kudang ordo kuno saking tetrapoda amfibi alit kantos raksasa—sering kasengguh pinaka amfibi alit kantos raksasa. Periode Karbonifer, Permian, miwah Trias, antuk fosil sané kapanggihin ring sajebag banua. Makudang-kudang spesies nglantur ring masa Jurassic miwah Kapur pangawit, sakéwanten makasami sampun punah ring Kapur Akhir. Selami kirang langkung 210 yuta warsa sejarah evolusi, ipun prasida beradaptasi ring makudang-kudang habitat, minakadi lingkungan toya tawar, terestrial, miwah ring segara pasisi. Sejarah kahuripan ipun sampun kauningin becik, antuk fosil sané kauningin saking undagan larva, metamorfosis miwah dewasa. Akéhan temnospondil wantah semiakuatik, yadiastun wénten sané sampun jangkep terestrial, mawali ka toya wantah mangda prasida mapanak. Temnospondil puniki wantah makudang-kudang vertebrata kapertama sané prasida nganutin kahuripan ring darat. Yadiastun temnospondil wantah amfibi, akéh sané madué cecirén sekadi sisik miwah lempeng tulang sekadi baju besi sané ageng (osteoderma) sané katahnyané minayang saking lissamphibi modern sané madué awak alus (katak miwah kodok, newt, salamander miwah caecilian).

## Pustaka
Tukad Oos, Jerman

**Tukad Oos** (*OHS*), taler kasengguh **Oosbach**, inggih punika tukad ring Baden-Württemberg, Jerman. Maulu Wana Cemeng Kalér, membah dohné sawatara selaé kilométer ngentasin Baden-Baden, miwah maloloan ring Murg ring Rastatt.

## Adan
Tukad puniki kapertama kadokumentasiang ring abad ka-9 pinaka "Osa fluvio." Wastan puniki kapertama medal pinaka wastan kabupatén ring warsa 712 ("trans Rhenum ring pago Auciacinse").

Wastan tukad pra-Jerman minab "*Ausa" miwah minab mawit saking Kelts. Puniki minab mapaiketan sareng kruna Breton "aoz" sané mateges "dasar tukad."

## Géograpi
### Wit
Ulu Tukad Oos magenah ring lereng kalér Eierkuchenberg ring Wana Cemeng Kalér, nampek ring panginepan wana Scherrhof, magenah ring kategehan sané sampun nampek ring 700 méter. Makudang-kudang tukad alit, akéhan nénten mawasta masikian ring wewidangan puniki ngawentuk Oos. Kalih tukad sané pinih ageng kawastanin Scherrbach lan Kälberwasser. Ulu toya punika pinaka wit toya ineman sané mabuat, sané kasimpen ring tangki toya sané tegeh.

### Lelintihan
Saking wewidangan witné, Oos sampun tedun ring kategehan 400 méter arah kalér ngantos ipun sareng Rubach (Oos) nampek Gaisbach lan nginutin lebah Rubach nuju kelod.

Tukad punika mamargi nglintangin Forellenhof, nglintangin Oberbeuern miwah ring salantang sisi kelod Biara Lichtenthal lan salanturné kaliwatin olih makudang-kudang kreteg alit sané kakaryanin antuk seni ring Gang Lichtentaler, Baden-Baden.

Ngantos tengahing abad ka-19, Oos membah irika, kakepah dados makudang-kudang panak tukad. Ring tanggal 1 Agustus 1851, membahan toya sané akéhan nénten mabaya ngembang masif sesampun wénten sabeh sané ngeranayang blabar, makta bongkol taru lan kepahan umah, ngusak asik kreteg kota. Kreteg sauntara sané kawangun nampek ring Hôtel d'Angleterre ngawinang para tamiu spa prasida nyujur Conversationshaus miwah Kasino. Sasampuné bencana puniki, Tukad Oos kabendung tur kabenahin. Kantun membah ngantos mangkin ring dasar sané kakaryanin irika.

Ring Baden-Baden, Oos nglintangin Lorong Lichtentaler miwah Brenners Park-Hotel & Spa nglintangin Kaiserallee, nglintangin Kurhaus, Trinkhalle miwah Hotel, ical malih ring sor tanah ring undagan Festspielhaus ngantos rauh ring pesimpangan Waldseestraße lan Eisenbahnstraße.

Saking Ooswinkel, Oos ngapit jalan Schwarzwald nuju distrik Oos. Irika taler sampun kaatur ring abad ka-19. Mangda prasida ngicalang rawa sane sampun maabad-abad, Oos kakepah sesampun warsa 1851. Ring arep Friedenskirche sané mangkin, asiki carang kaalihang ka kelod nuju Sandbach, sané mawit saking wewidangan Bühl. Carang kalih kalanturang kaja nuju Sandweier.

## Cingak taler
*Lis tukad ring Baden-Württemberg

## Pustaka
Bigfoot

**Bigfoot** ( taler katah kasengguh **Sasquatch**), inggih punika makhluk mitos sané ageng miwah mabulu sané kabaosang meneng ring alas ring Amerika Utara, utaminnyané ring Pasifik Barat Laut. Bigfoot kacihnayang ring satua-satua rakyat Amerika miwah Kanada, miwah ngawit saking tengahing abad ka-20 sampun dados ikon budaya, ngresep ring budaya populer miwah dados subjek saking subkulturnyané sané matiosan.

## Pustaka
Gorilla

***Gorilla*** inggih punika génus monyet sané ngranjing perwakilan modern sané pinih ageng saking ordo primata. Génus puniki wantah ngranjing kalih spésiés: *[[Gorilla gorilla]]* miwah *[[Gorila beringei]]*. Puniki wantah buron sané pinih kuat, berotot lan dangan kauningin, madué bulu sané selem lan pinih mabaya majeng ring manusa, utamanyané sané lanang.

## Pustaka
Rakasa Loch Ness

**Rakasa Loch Ness** (basa Gael Skotlandia: *Uilebheist Loch Nis*), sane kaloktah antuk rasa tresna dados **Nessie**, inggih punika makhluk mitos ring satua rakyat Skotlandia sane kabaos meneng ring Loch Ness ring Dataran Tinggi Skotlandia. Sering kagambarang ageng, lehernyane dawa, lan madue siki utawi lebih bonggol sane menjorok saking toyane. Minat lan kapercayaan populer ring makhluk puniki sampun mabinayan ngawit saking kabakta ring uratian ring sajebag jagat ring warsa 1933. Bukti kawentenannyane inggih punika anekdot, antuk makudang-kudang foto sane kasengker lan bacaan sonar.

## Pustaka
Yeti

**Yeti** inggih punika makhluk sane mirib kera sane kabaos meneng ring pagunungan Himalaya ring Asia. Ring budaya populer Barat, makhluk punika lumrahnyane kasengguh pinaka **Manusa Salju sane Keji**. Akeh artikel sane durung pastika sampun katawarin antuk upaya muktiang kawentenan Yeti, rumasuk penampakan visual anekdot, rekaman video sane kasengker, foto, lan coran plester jejak kaki sane ageng. Wenten sane kaspekulasiang utawi kauningin dados hoax.

## Pustaka
Baden bei Wien

**Baden** (Bayern Tengah: *Bodn*), sacara ten resmi kabinayang sareng Baden liyanan dados **Baden bei Wien** (Baden nampek Wina), inggih punika kota spa ring Austria. Puniki dados ibu kota Distrik Baden ring negara wagian Austria Tebén. Magenah sawatara  sikelod Wina, munisipilitas niki madaging wawengkon wawengkon kadaster Baden, Braiten, Gamingerhof, Leesdorf, Mitterberg, Rauhenstein, lan Weikersdorf.

Ring warsa 2021, kota puniki dados pahan saking transnasional Situs Tetamian Jagat UNESCO antuk wastan "Kota Spa Ageng ring Éropa" santukan kelebutan tamba sané kasub miwah kesaksian arsitekturné ring budaya spa internasional ring abad ka-18.
Spa, Bélgia

**Spa** (; ) inggih punika munisipalitas lan kota saking Wallonia ring propinsi Liège, Bélgia, sané wastané manados éponim antuk kayehan mineral sané kapercaya dados tamba. Punika magenah ring satunggil lebah ring pagunungan Ardennes  kelod kangin Liège lan  kelod kauh Aachen. Ring 2006, Spa madué populasi 10.543 jiwa lan jimbar wawidangan , ngicain kapadetan populasi akéhné .

Spa inggih punika silih sinunggil tatujon wisata pinih kasub ring Bélgia, kaloktah sareng kelebutan mineral alaminé, saha produksi toya mineral "Spa", sané kaékspor nuju mancanegara. balap motor Circuit de Spa-Francorchamps, tepat ring sisi kelod désa Francorchamps ring nampekné, taler manados tuan umah Formula Siki Grand Prix Bélgia nyabran warsa tur makudang pacentokan ketahanan sekadi 24 Jam Spa. Kontes kajegégan kapertama ring jagat, Concours de Beauté, kamargiang ring Spa duk tanggal 19 Séptémber 1888. Kota niki taler manados tuan umah Tour de France duk tanggal 5 Juli 2010, ritatkala tahap 2 pacentokan pamuputné ring kota niki.

Ring warsa 2021, Spa dados pahan saking transnasional Situs Tetamian Jagat UNESCO Kota Spa Ageng ring Éropa, antuk kelebutan mineral sané kasub lan kesaksian arsitektur antuk medalné budaya masiram Éropa ring abad ka-18 lan ka-19.
Františkovy Lázně

**Františkovy Lázně** (; ) inggih punika kota spa ring Distrik Cheb, Region Karlovy Vary, Républik Céko. Puniki madué sawatara 5.600 panjal. Sinarengan sareng pisaga Karlovy Vary lan Marianské Lázně, punika ngawentuk Segitiga Spa Bohemia Kauh. Pusat kota sampun kalestariang becik tur ngawit warsa 1992 sampun kajaga pinaka réservasi monumén kota. Ring warsa 2021, kota puniki dados pahan saking UNESCO transnasional Situs Tetamian Jagat sané mawasta "Kota Spa Ageng ring Éropa" santukan wénten kelebutan miwah arsitekturné sané nyihnayang kasub kota spa ring sajebag Éropa duk abad ka-18 ngantos ka-20.
Karlovy Vary

**Karlovy Vary** (; , saduurngné taler kawacén *Carlsbad* ring basa Inggris) inggih punika satunggil kota spa ring Region Karlovy Vary, Républik Céko. Kota niki mapanjak sawatara 49.000 diri. Magenah ring campuhan kalih tukad Ohře lan tukad Teplá.

Karlovy Vary kawastanin antuk Charles IV, Kaisar Romawi Suci miwah Raja Bohemia, sané ngwangun kota puniki duk abad ka-14. Akéh situs kelebutan panes, kota puniki nglimbak dados resort spa ring abad ka-19 miwah dados genah sané kasub ring para bangsawan Éropa miwah para jana tiosan. Panglimbak Karlovy Vary sané gelis puniki kapuputang antuk medalné Yuda Jagat I. Sasampuné Révolusi Beludru ring warsa 1989, Karlovy Vary malih dados genah wisata sané utama.

Karlovy Vary inggih punika kota spa sané pinih akéh karauhin ring Républik Céko. Ring warsa 2021, kota puniki dados pahan saking UNESCO transnasional Situs Tetamian Jagat antuk wastan "Kota Spa Ageng ring Éropa" santukan spa miwah arsitekturné saking abad ka-18 ngantos ka-20. Pusat kota sané malelintihan antuk lanskap budaya spa sampun kalestariang becik miwah kajaga pinaka réservasi monumén kota.
Bad Ems

**Bad Ems** () inggih punika satunggil kotamadya ring Rhineland-Palatinate, Jerman. Niki inggih punika pusat administrasi distrik padésaan Rhein-Lahn tur kaloktah dados spa ring Tukad Lahn. Bad Ems inggih punika pusat pameréntahan kotamadya kolektif Bad Ems, sané sampun kagabungang ring munisipilitas koléktif Bad Ems-Nassau. Kotamadya niki mapanjak sawatara 9.000 diri.

Daweg 2021, Kota puniki dados pahan saking transnasional Situs Tetamian Jagat UNESCO antuk wastan "Kota Spa Ageng ring Éropa", santukan kelebutan toya panes sané kasub miwah arsitektur abad ka-18-20 sané nyihnayang kasubnyané resort spa ring Eropa.

## Pustaka
Bad Kissingen

**Bad Kissingen** () inggih punika Jerman kota spa ring Bayern wewidangan Franconia Teben miwah ibu kota saking Kreis Bad Kissingen. Magenah ring sisi kelod Gunung Rhön ring tukad Saale Franconian, puniki silih sinunggil resort kesehatan, sané kasub dados "Weltbad" ring abad ka-19.

Ring warsa 2021 kota puniki dados pahan saking transnasional Situs Tetamian Jagat UNESCO antuk wastan "Kota Spa Ageng ring Éropa", santukan kelebutan mineral sané kasub tur arsitekturné sané nyihnayang kasubné resort spa ring Éropa selami abad ka-18.
Mariánské Lázně

**Mariánské Lázně** (; ) inggih punika kota spa ring Distrik Cheb ring Region Karlovy Vary ring Republik Ceko. Puniki madué panjak sawatara 14.000 diri. Akéhan wangunan ring kota puniki mawit saking Masa Mas ring paruh kaping kalih abad ka-19, rikala akéh selebritis miwah panglingsir Éropa rauh jagi ngrasayang kelebutan karbondioksida sané prasida nambanin.

Pusat kota antuk lanskap budaya spa sampun kalestariang becik lan kajaga pinaka réservasi monumén kota. Ring warsa 2021, kota puniki dados pahan saking transnasional Situs Tetamian Jagat UNESCO sané mawasta "Kota Spa Ageng ring Éropa" santukan wénten kelebutan miwah arsitéktur sané nyihnayang kasubné kota spa ring Éropa selami abad ka-18 ngantos ka-20.
Vichy

**Vichy** (, ;  ) inggih punika kota ring departemén Prancis tengah Allier. Magenah ring tukad Allier, puniki wantah spa utama miwah kota resort miwah selami Yuda Jagat II dados ibu kota Prancis Vichy. Ring warsa 2021, Vichy madué panjak 25.789 diri.

Kasub santukan kelebutan mineral saking masa Romawi, Vichy sampun dados tetujon utama majeng ring para bangsawan Prancis miwah para sugih ring panguntat abad ka-18. Kota puniki sayan nglimbak ring sor Napoleon III. Risampuné gencatan senjata 1940, pamréntah kolaborationis pro-Jerman sané kapimpin olih Philippe Pétain kawangun ring Vichy, sané kantun dados ibu kota de facto negara rump Prancis selami petang warsa salanturnyané. Risampuné perang, kota puniki ngamolihang masa sané becik pisan sakéwanten raris sayan rered saking warsa 1960-an.

Ring warsa 2021, kota puniki dados pahan saking transnasional Situs Tetamian Jagat UNESCO antuk wastan "Kota Spa Ageng ring Éropa" santukan genah kayehanné sané kasub miwah arsitekturné sané nyihnayang kota spa ring Éropa saking abad ka-18 ngantos ka-20.
Montecatini Terme

**Montecatini Terme** (Montecatini-Terme, manut dokuméntasi ISTAT) inggih punika *[[komune]]* (munisipalitas) Italia sané madué  panjak ring propinsi Pistoia, wewidangan Toskana Italia. Puniki pinaka pusat sané pinih utama ring Valdinievole. Kota puniki magenah ring muncuk kangin Piana di Lucca lan madué industri pariwisata sané kuat, taler industri industri lan komersial sané mapaiketan sareng spa, sané ring gantiné sampun nincapang minat ring akomodasi hotel ring wewidangan punika.

Ring warsa 2021, kota puniki dados pahan saking transnasional Situs Tetamian Jagat UNESCO "Kota Spa Ageng ring Éropa", santukan kelebutan mineral sané kasub miwah arsitekturné sané nyihnayang kasubné resort spa ring Éropa selami abad ka-18 ngantos ka-20.